ASIAN พุ่ง 6% ลุ้นทะลุแนวต้าน 11 บ. ฟากผู้บริหารตั้งเป้ารายได้ปีนี้โต 15%
ASIAN พุ่ง 6% ลุ้นทะลุแนวต้าน 11 บ. ผู้บริหารตั้งเป้ารายได้ปีนี้โต 15% ล่าสุด ณ เวลา 11.18 น. ราคาอยู่ที่ 10.60 บาท บวก 0.60 บาท หรือ 6% สูงสุดที่ 10.80 บาท ต่ำสุดที่ 10 บาท มูลค่าซื้อขายที่ 195.16 ล้านบาท ขณะที่ดัชนีตลาดหุ้นไทยโดยรวมบวก 0.31%
4 ม.ค. 2561

ผู้สื่อข่าวรายงานว่า ราคาหุ้นบริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ณ เวลา 11.18 น. ราคาอยู่ที่ 10.60 บาท บวก 0.60 บาท หรือ 6% สูงสุดที่ 10.80 บาท ต่ำสุดที่ 10 บาท มูลค่าซื้อขายที่ 195.16 ล้านบาท ขณะที่ดัชนีตลาดหุ้นไทยโดยรวมบวก 0.31%

นายธวัชชัย อัศวพรไชย รองกรรมการผู้จัดการ บล.เอเอสแอล กล่าวว่า ราคาหุ้น บมจ.ห้องเย็นเอเชี่ยน ซีฟู้ด (ASIAN) ที่ปรับตัวเพิ่มขึ้นวันนี้มองว่าเป็นการปรับตัวขึ้นตามเทคนิคเป็นหลัก หลังราคาหุ้นปรับตัวลงไปค่อนข้างมากในช่วงก่อนหน้านี้ และราคาหุ้นค่อนข้าง Laggard เมื่อเทียบกับดัชนีตลาดหุ้นไทยที่ปรับขึ้นไปมากแล้ว ประกอบกับทางด้านผู้บริหารตั้งเป้ารายได้ปีนี้เติบโต 10-15% ด้วย
อย่างไรก็ตามมองว่าการปรับตัวขึ้นครั้งนี้เป็นเพียงการเข้ามาซื้อขายระยะสั้นเพื่อเก็งกำไรเท่านั้น
บทวิเคราะห์ของ บล.กสิกรไทย แนะนำทางเทคนิค “ซื้อเก็งกำไร” หุ้น ASIAN และรับเพิ่มหากย่อมาแถว 9.80 โดยมีแนวขายทำกำไรอยู่แถว 10.5 และ 11 ในขณะที่ใช้การถดถอยหลุด 9.60 เป็น stop loss
โดยมองว่าราคาหุ้น ASIAN พักตัวลงมาสร้างฐาน W แถว 9.45 และเริ่มยกตัวกลับขึ้นเหนือเส้นเฉลี่ย 5 วัน ด้วยมูลค่าการซื้อขายเพิ่มขึ้น ด้าน MACD ยกตัวเหนือ signal line และขยับขึ้นหาแนวเส้นศูนย์ สะท้อนโอกาสที่ราคาจะสามารถยกตัวผ่านแนว neck line 10.20 เพิ่มไต่ระดับขึ้นต่อ ให้แนวรับ  9.8 +/-  แนวต้าน ที่ 10.5, 11, 11.5
 
 